b'\n_START_ARTICLE_\nErnst Konstantin von Hessen-Philippsthal\n_START_SECTION_\n\xc5\xbdivljenje\n_START_PARAGRAPH_\n29. maja 1808 je kot podpolkovnik prestopil iz hessensko-kasselske vojske v rusko; z istim \xc4\x8dinom je bil dodeljen 6. lovskemu polku ter bil isto\xc4\x8dasno imenovan za adjutanta feldmar\xc5\xa1ala Prozorovskega._NEWLINE_Oktobra 1811 je bil zaradi ran upokojen, a je bil 23. junija 1812 reaktiviran kot polkovnik in dodeljen kot vrhovni oskrbovalni \xc4\x8dastnik generala Platova. Za zasluge je bil 15. julija 1813 povi\xc5\xa1an v generalmajorja. Ob koncu vojne je bil imenovan za poveljnik Lahke gardne konjeni\xc5\xa1ke divizije in 22. avgusta 1826 je bil povi\xc5\xa1an v generalporo\xc4\x8dnika._NEWLINE_9. septembra 1836 je bil upokojen s \xc4\x8dinom generala konjenice in se vrnil nazaj v kne\xc5\xbeevino Hessen-Kassel.'